CELEX: 32008R0156
Language: lv
Date: 2008-02-21 00:00:00
Title: Komisijas Regula (EK) Nr. 156/2008 ( 2008. gada 21. februāris), ar ko groza Regulu (EK) Nr. 109/2007 attiecībā uz barības piedevas monenzīnnātrija ( Coxidin) minimālo saturu (Dokuments attiecas uz EEZ)

22.2.2008   
            
            
               LV
            
            
               Eiropas Savienības Oficiālais Vēstnesis
            
            
               L 48/14
            
         
      KOMISIJAS REGULA (EK) Nr. 156/2008
   (2008. gada 21. februāris),
   ar ko groza Regulu (EK) Nr. 109/2007 attiecībā uz barības piedevas monenzīnnātrija (Coxidin) minimālo saturu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:
   
               (1)
            
            
               Atbilstīgi Regulai (EK) Nr. 1831/2003 ar konkrētiem nosacījumiem tika atļauts kā piedevu lietot monenzīnnātriju (Coxidin). Ar Komisijas Regulu (EK) Nr. 109/2007 (2) atļāva uz desmit gadiem lietot šo piedevu gaļas cāļu un tītaru barībā, saistot atļauju ar personu, kam ir atļauja laist šo piedevu apgrozībā.
            
         
               (2)
            
            
               Regulā (EK) Nr. 1831/2003 ir paredzēta iespēja grozīt piedevas lietošanas atļauju pēc atļaujas turētāja pieprasījuma un Eiropas Pārtikas nekaitīguma iestādes (“iestāde”) atzinuma saņemšanas.
            
         
               (3)
            
            
               Barības piedevas monenzīnnātrija (Coxidin) lietošanas atļaujas turētājs ir iesniedzis pieteikumu, kurā ierosina grozīt atļaujas nosacījumus, samazinot minētās piedevas minimālo saturu, ja piedevu lieto tītariem.
            
         
               (4)
            
            
               Iestāde 2007. gada 18. septembrī pieņemtajā atzinumā ierosināja samazināt piedevas minimālo saturu no 90 mg uz 60 mg kilogramā kompleksās barības, ja to lieto tītariem, jo var uzskatīt, ka tādējādi kokcidiozes kontrole būs iedarbīgāka (3).
            
         
               (5)
            
            
               Tāpēc attiecīgi jāgroza Regula (EK) Nr. 109/2007.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 109/2007 pielikumu aizstāj ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir piemērojama visās dalībvalstīs.
      Briselē, 2008. gada 21. februārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 31, 6.2.2007., 6. lpp.
   
      (3)  Atzinums, ko sniegusi Zinātnes ekspertu grupa piedevu un produktu vai dzīvnieku barībā lietoto vielu jautājumos par 25 % Coxidin (monenzīnnātrija) kā barības piedevas tītariem iedarbīgumu. Pieņemts 2007. gada 18. septembrī, The EFSA Journal (2007) 545, 1.–13. lpp.
   
      PIELIKUMS
      
         
            “PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                        (tirdzniecības nosaukums)
                     
                     
                        Sastāvs, ķīmiskā formula, apraksts, analīzes metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                     
                        Pagaidu maksimālais atlieku līmenis (MAL) attiecīgajos dzīvnieku izcelsmes pārtikas produktos
                     
                  
                        Aktīvā viela mg uz kg kompleksās lopbarības ar 12 % mitruma saturu
                     
                  
                        Kokcidiostati un histomonostati
                     
                  
                        5 1 701
                     
                     
                        
                           Huvepharma
                        
                        
                           NV Belgium
                        
                     
                     
                        Monenzīnnātrijs
                        (Coxidin)
                     
                     
                        
                                     
                                 
                                 
                                    Aktīvā viela:
                                    C36H61O11Na
                                    Poliētera monokarboksilskābes nātrija sāls, ko ražo Streptomyces cinnamonensis, 28682, LMG S-19095 pulvera veidā.
                                 
                              
                                     
                                 
                                 
                                    Sastāva attiecības:
                                    
                                                 
                                             
                                             
                                                Monenzīns A: ne mazāk par 90 %.
                                             
                                          
                                                 
                                             
                                             
                                                Monenzīns A+B: ne mazāk par 95 %.
                                             
                                          
                                                 
                                             
                                             
                                                Monenzīns C: 0,2–0,3 %
                                             
                                          
                              
                                     
                                 
                                 
                                    Piedevas sastāvs:
                                    
                                                 
                                             
                                             
                                                Monenzīnnātrija tehniskā viela, kas atbilst šādai monenzīna aktivitātei: 25 %
                                             
                                          
                                                 
                                             
                                             
                                                Perlīts: 15–20 %
                                             
                                          
                                                 
                                             
                                             
                                                Kviešu klijas: 55–60 %
                                             
                                          
                              
                                     
                                 
                                 
                                    Analīzes metode (1)
                                    
                                    Aktīvās vielas noteikšanas metode: augstas efektivitātes šķidrumu hromatogrāfija (HPLC) ar pēckolonnas derivatizāciju un UV detektēšanu (λ=520 nm).
                                 
                              
                     
                        Gaļas cāļi
                     
                     
                        —
                     
                     
                        100
                     
                     
                        125
                     
                     
                        
                                    1.
                                 
                                 
                                    Aizliegts lietot vismaz trīs dienas pirms kaušanas.
                                 
                              
                                    2.
                                 
                                 
                                    Piedevu iekļauj barības maisījumā premiksa veidā.
                                 
                              
                                    3.
                                 
                                 
                                    Maksimālā atļautā monenzīnnātrija deva papildbarībā:
                                    
                                                —
                                             
                                             
                                                625 mg/kg gaļas cāļiem,
                                             
                                          
                                                —
                                             
                                             
                                                500 mg/kg tītariem.
                                             
                                          
                              
                                    4.
                                 
                                 
                                    Monenzīnnātriju nejauc ar citiem kokcidiostatiem.
                                 
                              
                                    5.
                                 
                                 
                                    Lietošanas instrukcijā norādīt:
                                    “Bīstams zirgu dzimtas dzīvniekiem. Šī barība satur jonoforu, nedrīkst lietot kopā ar tiamulīnu, un jāseko līdzi iespējamām negatīvām blakusparādībām, lietojot vienlaikus ar citām zālēm.”
                                 
                              
                                    6.
                                 
                                 
                                    Lietot piemērotu aizsargapģērbu, cimdus un acu/sejas aizsargu. Ja telpas nav pietiekami vēdinātas, lietot piemērotu respiratoru.
                                 
                              
                     
                        6.2.2017
                     
                     
                        25 μg monenzīnnātrija/kg mitras ādas + tauku.
                        8 μg monenzīnnātrija/kg mitru aknu, nieru un muskuļu.
                     
                  
                        Tītari
                     
                     
                        16 nedēļas
                     
                     
                        60
                     
                     
                        100
                     
                  
      
      
         (1)  Sīkāka informācija par analīzes metodi ir atrodama Kopienas references laboratorijas tīmekļa vietnē: www.irmm.jrc.be/crl-feed-additives”